
PROME MINISTER EVELYN WEVER-CROES 
Asunto General, innovacion, Organisacion Gubernamental 





Infrastructura y Planificacion Teritorial 


Prome Minister Evelyn Wever-Croes, Minister Ursell Arends 
y Minister Endy Croes 

E booster ta disponibel pa tur esnan riba 18 aha na Centro 
Libertador Betico Croes na Sta.Cruz 








Diahuebs 13 di januari atardi, Prome Minister Evelyn Wever- 
Croes hunto cu su coleganan Minister, Ursell Arends y Endy 
Croes, a ricibi e booster. Esaki a tuma luga na San Nicolas den 
e unidad mobiel, Operation Mobile Unit (Trailer). 


Vacuna y e booster awo ta disponibel a traves di e unidad 
mobiel na IMSAN na San Nicolas. E proposito di e unidad 
mobiel aki ta pa brinda servicio na esnan di San Nicolas y 
becindario y tambe pa bishita diferente bario di nos isla pa 
asina yega mas cerca di esnan cu kier vacuna sea cu e prome, 
di dos of e booster si nan ta bin na remarke. 


Prome Minister na e ocacion a anuncia cu entrante diabierna 
14 di januari, e booster ta disponibel pa tur esnan riba 18 afia. 











Esaki solamente na Centro Libertador Betico Croes na Sta. 
Cruz. 


Prome Minister a indica cu a haya peticion pa algun mucha 
bou di 18 afia tambe haya e booster. Esaki ainda no ta permiti 
basa riba e reglanan di Hulanda cu ta esunnan cu ta suministra 
e vacunanan na Aruba. Pero si a pidi excepcion pa muchanan 
cu tin mester di dje pa motibo di salud. Mientras ta wardando 
pa aprobacion pa vacuna cu e booster e muchanan aki di 12 
aña bay ariba cu tin un condicion medico. 


Prome Minister ta haci un yamada na tur cu tin vacuna y 
booster ainda, cu ta riba 18 aña, pa haci esaki pa asina tur ta 
vacuna di berdad contra di Covid. 

Inversion den bo mes 
Inversion den nos economia 
Inversion den nos pais 


Creando oportunidad pa tur ciudadano! 


Gobierno di Aruba | Aruba mester di nos tur! 
Pg 

Rapport Carmabi 
MAL UZO DI E CONTENIDO DI RAPPORT 


CARMABI POR CAUSA DAÑO ENORME NA 
NOS INDUSTRIA DI TURISMO 








Minister Arends den un reunion cu board di AHATA dialuna 
ultimo a mustra durante su presentacion di e rapport di Carmabi 
cu e no tin problema pa comparti e rapport. Loke e minister no 
por compronde si ta cu tin gruponan y politiconan cu kier uza 
e rapport den un contexto maligno y ta nan ta insisti di duna 
esaki un interpretacion falso. Cu un contexto robez nan kier 
ataca e ministerio nobo di naturalesa, pero no ta pensa cu loke 
mas nan ta bai logra ta causa daño na nos industria hotelero, 
na nos economia y na tur habitante di nos isla. 


Minister Arends a presenta na AHATA cu ya tin solucionnan 
na caminda. Expertonan riba e tereno a wordo scucha y 
financiamento tambe lo keda cla den corto plazo. Minister a 
indica di lo keda traha den partnership cu e.o. AHATA y otro 








instancianan pa hunto atende e problematica di desperdicio en 
general. Esaki tanto pa desperdicio likido y desperdicio solido. 


Na esnan cu ta insisti na uza e raport di Carmabi pa causa daño 
na imagen di e lama y beachnan di Aruba, minister Arends 
ta manda e recordatorio cu no ta solamente su ministerio 
di naturalesa nan ta agredi. Nan ta genera un polemica 
innecesario. 


E panico cu nan kier causa ta trece riesgo pa tur esnan cu ta 
traha directamente den turismo y tur otro cu ta depende di un 
economia sano. Un apelacion ta bai na tur hende, un invitacion 
sincero pa nan stop di ta parti di e problema y pa nan join 
esnan cu ta trahando riba e solucion. 

Minister Ursell Arends durante reunion cu AHATA 


TA DELINEA PROXIMO PASONAN 
DEN MANEHO DI DESPERDICIO NA 








Den un reunion cu board di AHATA, Minister di Naturalesa, 
Ursell Arends a delinea e resultadonan di e Carmabi raport. 
Na aña 2019 Directie Natuur en Milieu a laga traha un rapport 
tocante e calidad di awa y nivel di bida marino na Aruba su 
costa pazuid y pabou. E raport aki a enfoca riba e impacto cu 
turismo tin riba medio ambiente. 


Minister a splica cu mayoria di nos costanan ta sufri di escasez 
cronico di bida maritimo (pisca, coral, kreeft etc.). E nivel di 
contaminacion organico cu tin den nos awanan local mester 
wordo atendi rapidamente pa e no bira un riesgo pa nos 
industria turistico. 


Minister Arends a splica cu tin diferente fuente pa e 
contaminacion, entre otro awa di yobida cu ta bai lama, pero 
ta prinicipalmente e "under capacity" di RWZI pa procesa 
desperdicio likido ta causante grandi. Esaki ta un problema cu 
tin basta aña andando, a pasa un periodo largo di negligencia 
cu awor por resulta den un asunto nacional. Awor e ministerio 
nobo di naturalesa tin solucion na bista y ta trahando den 
colaboracion cu entidadnan profesional cu tin conocemento 
estrecho di e materia y tambe cu instancianan cu por facilita 
financiamento necesario pa sostene e plannan. 





Na aña 1972 ora RWZI Bubali a wordo construi ningun hende 
a premira cu Aruba su turismo lo ta crese bira un industria 
asina grandi. Turismo a trese beneficionan grandi pa nos tur y 
a trese un cantidad grandi di hotelnan, negoshi y casnan. Cu 
esey a bin tambe un consumo enorme di awa. 


Durante e prome lunanan di pandemia, durante e shut-down 
di frontera y ciere di hotelnan, nos a nota un reduccion grandi 
di e fluho di awa cu ta yega na e planta RWZI. Esey a duna un 
oportunidad historico cu a permiti nos profesionalnan analisa 
data concreto. Esaki a indica cu 65% di e desperdicio likido 
ricibi na RWZI Bubali ta bin di actividad hotelero. 


Turismo por ta e ganador of perdedor di mas grandi. Ta 
netamente e popularidad di turismo cu ta stimula nos economia 
ta pone pression enorme riba e facilidad RWZI y cu esey na su 
turno ta pone presion riba nos economia. E falta di capacidad 
di e planta pa procesa ta pone pression directamente bek riba 
industria hotelero. Na final di dia, na Aruba nos economia ta 
biba di nos lama y nos beachnan. 


Minister Arends finalmente a presenta na AHATA cu ya tin 
solucionnan na caminda. Cooperacion na e solucion di parti 
tur stakeholders lo ta importante. 


INNIN D] 

MINISTER XIOMARA MADURO 





Finansa y Cultura 





Awe nos ta trece dilanti un tiki di Sr. Gilberto François 
‘Betico’ Croes como hoben y despues. 





Como hoben Betico tabata semper un mucha stima pa su 
rumanan y famia. Un mucha servicial, manera e Arubiano 
di antes, kende semper ta cla pa yuda otro hende. E tabata 
yuda pastoor di Santa Cruz como misdienaar. Esnan cu 
conoce Betico ta bisa cu ya fo'i chikito E tabata duna e 
caracteristicanan di un lider. 


Como mucha Betico a bay Sint Jozef School na Sta. Cruz # 
35, cu awe ta yama Colegio San Hose. 

Na school y despues di school E semper tabata pendiente 
di su rumannan. E tabata cuida su ruman muhenan masha 
hopi mes. Si cualkier amigo of mucha di school fluit of admira 
su ruman muhe, e tabata rabia ya cu e tabata protega su ruman 
muhenan di tur yoncuman. 


Despues di school basico, Betico a bay Sint Dominicus College 
na J.E. Juancho Irausquinplein # 6, Oranjestad, unda el'a caba su 
H.B.S. Di su H.B.S., na aña 1954 pa 1958 Betico a bay ‘kweekschool’ 
na Hilversum, Hulanda hunto cu mas Arubiano e tempo ey. El'a bay 
pa studia oa maestro di school. Su compañeronan di estudio tabata 
entre otro Srs. Boy Escalona y Ronnie Maduro (d.f.m.) di Aruba y di 
Curaçao tabata Srs. Eduardo Cova y Cesar La Cruz. 


Na Hulanda Betico tabata hopi activo den diferente organisacion 
social Antiyano cualnan tabata traha na bienestar di e Arubiano y 
Antiyano. E tabata organisa lectura y reunionnan pa tur studiante 
Arubiano y Antiyano. E tabata organisa eventonan social pa reuni e 
Arubiano y Antiyanonan. Den e reunionnan e tabata curasha tur pa 
termina nan estudio y bolbe Aruba pa traha pa nan isla. 


Betico semper a conta cu su bida na Hulanda no tabata uno facil. 
El'a conoce hopi sacrificio y te hasta e mester a traha pa por a 
paga su pasashi pa bini Aruba temporada di vakantie y tambe pa 
por termina su estudio. 


Por menciona si cu masha poco tabata e biahanan cu el'a bini Aruba 
pa pasa vakantie. Semper Betico tabata preocupa y pendiente pa su 
amigonan di Aruba, tratando semper na yuda nan. 


E tabata sinti su mes malo ora e bay Aruba pa vakantie y otro no 
por a bay. E semper tabata busca un manera y solucion pa nan tur 





por bay pa vakantie. 
Amigonan cu a studia 
hunto cu Betico na 
Hulanda a manifesta 
y conta cu Betico 
tabata un studiante 
sobresaliente y cu 
desde e tempo ey 
caba Betico tabata 
papia cu entusiasmo, 
sentimento y actitud 
profundo di Aruba. 


E tabata mantene 
e grupo di Arubiano 
semper uni y tabata visto cu desde e tempo ey Betico tabata tin tur 
calidad di un lider. 

Betico tabata hiba discusionnan na Hulanda pa convence su 
amigonan cu Aruba mester di mas reconocimiento y cu e lucha inicia 
pa politiconan di Aruba, mester continua. 


Den tempo di su estudio, Betico tabata keda na altura di tur 
acontecimento y desaroyo politico na Aruba. Pa Betico Aruba 
semper tabata na prome luga. 


Ta bon pa menciona cu tempo Betico a regresa Aruba fo'i Hulanda 
como maestro di school, Ela bay traha na Sint Jozef School na 
Santa Cruz. E mesun scol cu el'a bishita como alumno. 


Despues El'a logra su L.O. Spaans y Handelskennis, Betico a bay 
traha na Sint Antonius College na Santa Cruz # 22, un M.A.V.O.- 
school, cu awe ta yama Colegio San Antonio. 


E tabata gosa di hopi admiracion di tanto colega, como alumnonan 
pa e forma cu e tabata dedica su tempo na enseñansa di e hubentud. 
Den su pueblo tur hende tabata yam'e meneer Betico, pasobra el'a 
siña su alumnonan e disciplina verdadero cu un Arubiano mester 
tin pa por progresa den bida. E tabata convence nan pa hinca den 
cabes di tur alumno pa studia bon pa despues nan por traha pa e 
futuro di Aruba. 


Betico a siña tur pa stima y defende nos isla. Ela haci un gran 
esfuerso pa yuda tur comprende e balor cu nos isla ta posee. 
Gilberto Francois 'Betico' Croes a trece union den nos pueblo. Un 
historia cu tur conoce den su historia politico di Aruba. 

ROCCO TJON 





Minister Rocco Tjon: 


A REUNI CU TUR HEFE DI DEPARTAMENTO PA 
PREPARA PA MUDA PA EX-CODEMSA 


Siman pasa Minister di Husticia y Asuntonan Social Sr.Rocco 
Tjon a haya un recorido amplio di e ex-edificio di Codemsa. 
Esaki ta e lugar caminda ta bay ubica diferente departamento 
cu ta resorta bou di e Ministerio aki. 


Na maart di aña pasa a firma un "letter of intent" cu APFA pa 
explora posibilidadnan pa bin cu un localidad caminda por 
ubica varios departamento, pa asina consolida e diferente 
prijsnan di huur, y yega na un edificio completamente nobo y 
moderno, cu ta tene cuenta cu e necesidadnan specifico di tur 
departamento. Esaki cu e condicion cu tur cos mester keda 
budget-neutral. 


APFA ta dofio di e edificio caminda ex-codemsa tawata, y lo 
renoba y reconstrui esaki pa ubica tur e departamentonan. 
Te cu aworaki e departamentonan cu lo muda ta Immigracion 
Aruba, Cuerpo Policial Aruba, Cuerpo Especial Arubano y 


Bureau City Inspector. E planificacion di e proyecto aki ta pa 
fin di luna aki tur e necesidadnan, e Programma van Eisen, di 
e departamentonan wordo entrega. Ministerio ta contestando 
e preguntanan di Raad van Advies riba e concepto di Ley pa 
asina por entrega esaki na Parlamento dentro di poco. 





E proyecto aki ta beneficioso pa diferente motibo. 
Trahadornan lo haya un edificio moderno y nobo for di 
cual nan ta traha, ta consolida diferente huurnan, ta ubica 
departamentonan hunto, cual ta baha gasto, procesonan lo 
ta mihor delinea. Y aworaki ta haya un edificio cu ta tene 
cuenta cu tur necesidad specifico. Pa fin di luna lo ricibi tur e 
informacion di e departamentonan, pa finalisa e contestanan 
pa raad van advies. Minister Tjon, ta wak bek riba un reunion 
positivo cu e hefenan di e diferente departamentonan. 














A 

Minister Rocco Tjon: 


A RICIBI RECORIDO Y PRESENTACION DI 
STICHTING CASA CUNA Y PROGRESO 





Diahuebs mainta, Minister di Husticia y Asuntonan Social 
Sr. Rocco Tjon a ricibi un recorido na Stichting Casa Cuna y 
Progreso (SCCP). 


Tambe a haya un presentacion amplio for di Directora, Sra. 
Renate van Dongen y e “raad van bestuur” caminda a splica 
kico ta e necesidadnan pero tambe e deseonan di SCCP pa 
asina nan por sigui desaroya y brinda un miho servicio. 


Durante e presentacion aki, a splica no solamente nan 
tareanan pero tambe e necesidadnan cu nan tin. Analisando 
e situacion actual, un punto positivo ta cu tin suficiente 
capacidad pa muchanan cu lo mester wordo ubica na 
SCCP, cual por ta a base boluntario of obligatorio, pues e ta 
depende. 


Manera ta conoci, e siman aki a haya un recorido na Directie 
Voogdijraad caminda nan tambe a sefiala e necesidad pa 
percura cu casa cuna ta bon pero tambe Imeldahof, pues 
esey lo ta e siguiente bishita. 


Ademas di esey a toca tambe e aspecto financiero cu ta 
keda un reto y di parti di Ministerio di Husticia y Asuntonan 
Social lo mester wak con ta bay acapara esaki. 


Adicionalmente, a presenta un otro proyecto bunita cual ta e 
“tienermoedershuis” di cual a keda anuncia cu esaki tambe 


lo bay wordo amplia. Aworaki tin capacidad pa cuater mama 
wordo ubica akinan hunto cu nan viu, y esaki lo bay wordo 
amplia, y lo bay expande pa tin capacidad pa por ocupa dies 
mama. 


E ta satisfactorio pa wak e trabou grandi cu e organisacion 
aki y su leidstersnan ta haci, cual sigur ta algo di aplaudi. E ta 
di remarca cu ora bo papia cu ful e cadena di fundacionnan 
y departamentonan cu ta traha riba e aspectonan social, 
tur tin e mesun meta na final di dia, cual ta percura pa nos 
muchanan por ta “safe” y tambe e aspecto di violencia, 
no solamente for di e cuadro social pero for di cuadro di 
husticia tambe. Semper e prioridad lo ta pa combati tur cos 
cu tin di haber cu violencia, particularmente ora ta trata nos 
muchanan. 


Por ultimo, segun e Mandatario, e punto cu mas a hala 
su atencion ta e pasion cu cada un di e personanan tin, 
cu ta traha den e diferente departamentonan como tambe 
funcionnan cu ta resorta bou di Ministerio di Asuntonan 
Social. 


A instala un comision na Ministerio di Husticia y Asuntonan 
Social cu ta consisti di expertonan financiero cu lo bay yuda 
e fundacionnan pa proyecta e parti presupuestario mucho 
mas miho, pa asina por haci mucho mas cu e recursonan 
limita cu tin. 

DEPARTAMENTO DI IMPUESTO TA INFORMA: 





Dia 31 di januari 2022 ta ultimo dia pa paga impuesto di vehiculo di motor 2022. 
E tarifa no a cambia. E suma di impuesto ta keda igual cu aña 2021. 


Nos ta keda uza e plachinan cora cu blanco. 


MAG 
Bo sa cu e dia 
ta yegando? 

United Nations Comision Nacional di UNESCO Aruba 
Educational, Scientific and Aruba National Commission for UNESCO 
Cultural Organization , Nationale UNESCO Commissie Aruba 





Aplicacion pa ayudo financiero pa proyectonan den cuadro 
di Programa di Participacion di UNESCO 2022-2023 


Comision Nacional di Unesco Aruba ta invita NGO's y particularmente organisacionnan cu ta 
traha cu hoben, di cua nan area di trabou ta cai bou di e mandato di UNESCO, pa aplica pa 
financiamento di proyecto den cuadro di e Programa di Participacion 2022-2023. 


E proyecto mester ta relaciona cu promocion di educacion, ciencia, cultura y comunicacion 
& informacion. Lo duna preferencia na proyectonan cu tin un balor agrega pa Aruba como un 
“Small Island Developing State (SIDS), cu tin un caracter interdisciplinario, cu tin como meta 
pa mehora situacion di hende muhe y/of hobennan y ta den lifia cu actividadnan di Comision 
Nacional di UNESCO Aruba. 


Financiamento maximo pa cada proyecto ta US$ 26,000, cu por solicita pa cubri gastonan pa: 

servicio di experto (ta exclui gasto di personal y gastonan administrativo); 

beca pa estudio of beca pa investigacion; 

publicacion, revista, documentacion, traduccion y reproduccion, 

material y ekipo (cu no ta vehiculo): 

organisacion di conferencia, reunion, traduccion y interpretacion, gastonan di biahe di 
articipante (cu excepcion di gastonan di personal di UNESCO); 

seminario, webinars y training. 


000000 


Mester manda aplicacion completo na Ingles y den forma digital prome cu 15 de februari 2022 
na email: info@unesco.aw. Pa e formulario (digital) cu tur instruccion mester tuma contacto cu 
secretariado di Comision Nacional di UNESCO Aruba na: 0: 528-3472, 528-3524 of 528-3474 
7: info@unesco.aw 


Diamars 18 januari 2022, secretariado di Comision Nacional di UNESCO Aruba ta organisa un 
reunion informativo virtual di 17:00 a 18:00. Ta recomenda pa registra pa e reunion aki usando 
e siguiente link: 
https://zoom.us/meeting/register/tJAscu6vgD8qHdD9aG9LsBHWO7YZtPYu06gr 


Despues di inscrbi, bo lo ricibi un email den cua ta confirma bo registracion. 

Departamento di Salud Publico: 


UPDATE 14 DI JANUARI 2022 


Segun resumen di awe 525 persona a recupera y un total di 
411 caso nobo di COVID-19 a keda registra di cual 46 ta no- 
residente. 

E cifranan aki ta representa un ‘Positivity rate’ bou di nos 
residentenan di 58%. 


E cantidad di casonan activo di COVID-19 pa awe ta 2711 y 
cantidad di fayecidonan relaciona cu COVID-19 ta 184. Datos 


ta ilustra casonan nobo di COVID cu un averahe semanal di 
562 caso pa dia y un averahe di ‘positivity rate’ semanal di 
62% pa dia. 


Actualmente na Aruba tin 32 persona interna cu of debi na 
COVID di cual den ICU tin 6 persona y riba piso general tin 26. 
Na Colombia tin actualmente 3 persona den ICU y ninguno (0) 
riba piso general. 

Prepara alimento den famia 


Involucra bo yiunan den e preparacion di cuminda. Cushina por 
ta un bunita oportunidad pa comparti y promove habitonan sa- 
ludabel den famia. Siha bo yiunan e balor nutritivo di cada ingre- 
diente. Mustra nan e manera mas saludabel pa cushina cada 
producto. Mas bo cushina na cas cuminda nutritivo, mas saluda- 
bel bo lo keda. Pa combati COVID-19 bo mester mantene bo 
salud y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! 


Ami SÎ" 
Pa 


Uza tapa boca 
paden di tur lugar. 


Laba man 
frecuentemente 


Mantene 1.5M 
minimo di distancia 

